Erlapiku

Erlapiku historiaurreko aztarnategi bat da, Bizkaian kokatua, Gamiz-Fika udalerrian. Atxispeko San Pedro ermitaren lekuan, lur azpiko hipogeo bat da. 2025eko ekainean aurkitu zuten, eta irailean jakinarazo publikoki.  Iragarri zen aztarnategiaren egoerak ez zuela bisita ohikoetarako bide ematen, baina 3D modelo digitalak sortuko zirela.

 Datazioa 
K.a. 5.000 eta 1.000 bitartean datatu dituzte, eta Neolitoko lehen nekazari gizarteen garaikoak lirateke. Joseba Rios-Garaizar arkeologo adituaren arabera, Kalkolito edo Brontze Aro hasierakoak, agian. Irudikatutako figurek paraleloak dituzte Kantauriko aztarnategiren batean (hala nola Peña Tu eta El Castillo) eta Arabako leize batzuetan (hala nola Socuevas de San Miguel eta Las Yurdinas), baina multzo handiagoa da Erlapikukoa eta leize artifizialean izatearena ere nabarmentzekoa da guztiz.https://x.com/jorios/status/1968342553864159696

Arte eskematikoaren adibide zuzenenak Portugal, Gaztela edo Andaluziakoak dira, ez Kantauri isurialdekoak.

 Deskribapena 
Hipogeo gisa deskribatu da tokia, ez baita leize naturala, induskatua baizik (behintzat partzialki). Egiturak sartzeko eskailera bat eta ate bat ditu, eta barrualdea arrautza formakoa da, 5x2x1,75 metrokoa. Barruan bost panel identifikatu margoekin dituzte, eta, gutxienez, 25 gizaki-figura ageri dira bertan. 

Irudiak eskematikoak dira, trazu gorriz (bi motatakoak kolore honetan) eta beltzez eginake. Batzuek gorputzeko hainbat atal erakusten dituzte soilik. Bereziki bi eszena nabarmentzen dira: batean, beltzez marraztutako giza figurak daude, ilaran jarrita, era ordenatuan; bestean, gorri zurbilez egindako zazpi figura ageri dira, haiek ere hurrenkera linealean ezarrita, guztiak besoak jasota, eta hiru figura mota desberdinetan identifikatuta. Antropomorfo bakartuen artean, forma horietako batzuk errepikatzen dira, eta gainerakoak bestelako figura eskematikoak dira. Badago, gainera, izaera naturalistagoa duen figura bat.
erdian|thumb|480x480px|Besoak gorantz dituzten irudi batzuk multzo honetan.

 Erreferentziak 

 Kanpo estekak 

Kategoria:Euskal Herriko artea Historiaurrean
Kategoria:Euskal Herriko aztarnategi arkeologikoak
Kategoria:Hipogeoak
Kategoria:Gamiz-Fika